Ana Peleteiro

Ana Peleteiro Brión (Ribeira, 1995eko abenduaren 2a) Galiziako atleta onenetakoa da, jauzi hirukoitzean Europako txapelduna izan dena. 18 urtez azpikoa zenetik gaur egun arteko Espainiako marka guztiak ezarri ditu proba honetan. 2020ko Udako Olinpiar Jokoetan brontzezko domina irabazi zuen jauzi hirukoitzean.

 Kirol ibilbidea 
Txiki txikitatik Asociación de Atlétismo e Deportes do Barbanza taldean aritu zen Abelardo Moure entrenatzaile zuela. 16 urterekin Munduko gazte mailako txapelketa irabazi zuen 14,17 metrotako jauzia eginez, eta Europako gazte mailako errekorra ezarriz. 2013an 17 urte zituela Madrilera joan zen Errendimendu Handiko Zentrura.

Helduen mailan 2018an lortu zituen aurreneko nazioarteko dominak. Birminghamgo pista estaliko munduko txapelketan hirugarren egin zuen eta Berlingo Europako aire libreko txapelketan ere brontzea eskuratu zuen. 2019an Glasgowen Europako pista estaliko txapelduna bihurtu zen 14'73 metrotako jauzia eginez. 2021. urtean Polonian jokaturiko Europako txapelketan zilarrezko domina eskuratu zuen, irabazlearengandik zentimetro bakarrera gelditu ondoren.

 Palmaresa 
 Palmaresa 

 Udako Olinpiar Jokoak Txapelketa Domina Kategoria Marka  Tokio 2020   Jauzi hirukoitza  14'87m  Munduko txapelketak Txapelketa Domina Kategoria Marka  Lille 2011 (18 azpikoa)   Jauzi hirukoitza  12'92m   Bartzelona 2012 (20 azpikoa)   Jauzi hirukoitza  14'17m   Londres 2017 7.a  Jauzi hirukoitza  14'23m   Birmingham 2018 (Indoor)   Jauzi hirukoitza  14'40m   Doha 2019 6.a  Jauzi hirukoitza  14'47m  Europako txapelketak Txapelketa Domina Kategoria Marka  Rieti 2013 (20 azpikoa)   Jauzi hirukoitza  13'29m   Berlin 2018   Jauzi hirukoitza  14'44m   Glasgow 2019 (Indoor)   Jauzi hirukoitza  14'73m   Toruń 2021    Jauzi hirukoitza  14'52m  Europako beste txapelketa batzuk Txapelketa Domina Kategoria Marka Europako Jaialdi Olinpikoa (gazte maila)( Trebisonda 2011)    Jauzi hirukoitza  13'17m  Nazioetako Europako txapelketa( Bydgoszcz 2019)    Jauzi hirukoitza  14'27m 

 Markak 
 Jauzi hirukoitza:
 Pista estalian: 14'73m (Glasgow, 2019)
 Aire librean: 14'87m (Tokio, 2021)
 Luzera jauzia:
 Pista estalian: 5'87m (Coruña, 2013)
 Aire librean: 6,07m (Ibiza, 2019)
 100 metroko lasterketa:
 Aire librean: 11'93s (Pontevedra, 2014)
 60 metroko lasterketa:
 Pista estalian: 7'56s (Madril, 2014)

 Sariak 
 Kirolaren Sari Nazionala: 2012ko atleta onena.
 Asturiasko Printzesaren Saria (2013)
 Castelao domina (2020)

 Aktibismoa 
Galizieraren aldeko jarrera publikoki azaldu izan du sarritan, bai eta bere ezaugarriak harrotasunez erakutsi ere, "emakumezkoa, beltza eta azento galegoa".

 Erreferentziak 

 Kanpo estekak 

Kategoria:Ribeirarrak
Kategoria:Galiziako atletak
Kategoria:Espainiako emakume atletak
Kategoria:2020ko Udako Olinpiar Jokoetako dominadunak
Kategoria:2020ko Udako Olinpiar Jokoetako atletak
Kategoria:Castelao Dominak
Kategoria:Olinpiar Jokoetako brontzezko dominadunak atletismoan
Kategoria:2024ko Udako Olinpiar Jokoetako atletak